Държавен вестник, бр. 89, 2025 г., стр. 95

БРОЙ  89	
Д Ъ Р Ж А В Е Н  В Е С Т Н И К 	
СТР.  95   
 
 
  
 
1. Изисквания към кандидатите 
1.1. 
Изисквания към кандидатите за входящо минимално образователно и/или входящо 
квалификационно равнище за придобиване на степен на професионална квалификация съгласно 
Закона за професионалното образование и обучение 
За придобиване на трета степен на професионална квалификация по професията 
„Корабоводене – вътрешен воден транспорт“ от Списъка на професиите за професионално 
образование и обучение, утвърден от министъра на образованието и науката със Заповед № РД09-
2230 от 09.08.2024 г., изискванията за входящото минимално образователно равнище към 
кандидатите са: 
● за ученици – завършено основно образование; 
● за лица, навършили 16 години – придобито право за явяване на държавни зрелостни 
изпити или завършено средно образование. 
1.2. Здравословното състояние на кандидата се удостоверява с медицински документ, 
доказващ, че професията, по която желае да се обучава, не му е противопоказна. 
2. Описание на професията 
Корабоводителят подпомага ръководния персонал на плавателното средство при 
извършване на маневри и работа с плавателното средство по вътрешните водни пътища, при 
експлоатацията на плавателните средства, при товарене, разтоварване и обработка на товари и при 
превоз на пътници; осъществява дейности по корабна механика, електротехника, електронна 
техника и системи за контрол и управление; извършва дейности по поддръжката и ремонта на 
плавателното средство и неговите устройства и съоръжения; осъществява обща и професионална 
комуникация и спазва работните правила за безопасност, опазване на здравето и околната среда.  
Корабоводителят е в състояние да извършва това по всички видове вътрешни водни пътища 
на Европа и във всички видове европейски пристанища. При упражняване на професията 
корабоводителят поддържа, обслужва и използва корабните системи и механизми, както и 
техническите средства и устройства. 
За упражняване на професията корабоводителят трябва да притежава, изгражда и развива 
следните личностни качества: способност за бързо адаптиране спрямо променящите се условия, 
стремеж за развитие и самоусъвършенстване, самоконтрол, толерантност и способност за работа в 
екип, умения за планиране и оценка на приоритетите, прецизност, точност и упоритост при 
изпълнение на задълженията, готовност за зачитане и спазване на установените правила и норми. 
При започване на теоретичното си обучение обучаемите трябва да са навършили най-малко 
15 години. В процеса на обучение, преди започване на практическите занятия на борда на кораб, 
обучаемите трябва да са навършили най-малко 16 години, да потвърдят здравословната си годност, 
да са преминали основна подготовка по морска безопасност в съответствие с Наредба № 6 от 17 
юни 2021 г. за компетентност на морските лица в Република България (обн., ДВ, бр. 54 от 2021 г.) 
и да имат подписан договор за провеждане на стаж на борда на кораб. 
Придобилите трета степен на професионална квалификация по професията „Корабоводене 
– вътрешен воден транспорт“ имат възможност след проведен плавателен стаж и успешно 
положени изпити за придобиване на правоспособност по изискванията на Наредба № 6 от 17 юни 
2021 г. за компетентност на морските лица в Република България да заемат длъжности, както